**PRODAVAČ [3 godine]**

**Prodavač prodaje robu te savjetuje kupce o kupovini iste.**

**Što ću naučiti?**

Prodavač pruža informacije o proizvodu koji prodaje te upoznaje kupce s prednostima i nedostacima proizvoda. Također, on prikuplja informacije o željama i potrebama kupaca te s njima upoznaje trgovačkog poslovođu, kako bi nabavljali robu sukladno potrebama kupaca.

Nakon preuzimanja primljenu robu treba pregledati, prepakirati, pripremiti za skladištenje ili prodaju te naznačiti odgovarajuće cijene. Posao uključuje i obračun prodane robe, brigu o blagajni, vođenje evidencije naručene, primljene i prodane robe.

Kao prodavač možeš raditi u velikim trgovačkim centrima, na specijaliziranim odjelima ili u malim trgovačkim društvima poput prodavaonica cipela, odjeće, hrane itd.

Link na objavljeni kurikul za zanimanje Prodavač:

<https://narodne-novine.nn.hr/clanci/sluzbeni/2025_03_45_606.html>